stanford-oval/wikipedia huggingface dataset:
Fisher-Price

| Fisher-Price |
| --- | --- |

Perustettu:  1930
Perustaja:  Herman Fisher Irving Price Margaret Evans Price Helen Schelle
Kotipaikka:  East Aurora, NY, Yhdysvallat
Emoyhtiö:  Mattel
Kotisivu:  www.fisher-price.com/fi_FI/index.html
Infobox OKVirheellinen NIMI-arvo: 
Fisher-Price on yhdysvaltalainen leikkikalujen valmistaja. Vuodesta 1993 se on ollut Mattelin tytäryhtiö.
Yrityksen perustivat vuonna 1930 Herman Fisher, Irving Price, Margaret Evans Price ja Helen Schelle. Margaret Evans Price oli lastenkirjojen kuvittaja, ja monet lelut perustuivat hänen piirroksiinsa. Irving Price oli hänen aviomiehensä, joka jäi eläkkeelle sekatavarakaupasta. Helen Schellellä oli oma pieni lelukauppa. Fisher oli toiminut pelikaupan tuotanto-, myynti- ja markkinointitehtävissä.
Muovilelu.
Ensimmäiset lelut tehtiin metallista ja puusta, mutta 1940-luvun lopussa Fisher-Price oli ensimmäinen valmistaja, joka siirtyi tekemään leluja muovista.
Eräs tunnetuimmista Fisher-Pricen leluista on "Rock-A-Stack", jossa pinotaan erikokoisia ja värisiä muovirenkaita kokojärjestykseen keinuvalle alustalle.
Herman Fisher jäi eläkkeelle vuonna 1966 ja Quaker Oats Company osti Fisher-Pricen vuonna 1969.
1980-luvun lopussa yritys tuotti tappiota. Se irtosi Quaker Oats Companystä ja listautui pörssiin 1991.  Yrityksen taloutta parannettiin siirtämällä tuotantoa ulkomaille. Vuonna 1993 Fisher-Price fuusioitui Mattelin kanssa, jonka siihenastisesta liikevaihdosta yli puolet oli liittynyt Barbieen.
2010-luvulla on vanhoista muovileluista löytynyt myrkyllisiä aineita.
Aiheesta muualla

Kuvia tai muita tiedostoja aiheesta Fisher-Price Wikimedia Commonsissa
This Old Toy Luettelo leluista 1931-2000
Yuji Okumoto

Yhdysvaltalainen näyttelijä (syntynyt 1959)Malline:SHORTDESC:Yhdysvaltalainen näyttelijä (syntynyt 1959)
| Yuji Okumoto |
| --- | --- |

Henkilötiedot
Syntynyt: Los Angeles, Kalifornia, Yhdysvallat
Ammatti:  näyttelijä
Puoliso:  Angela Okumoto (vih. 2001)
Lapset:  3
Muut tiedot
Aktiivisena:  1985–
Yuji Don Okumoto (雄二・ドン・奥本, Yūji Don Okumoto, s. 20. huhtikuuta 1959) on japanilaissukuinen amerikkalaisnäyttelijä. Hänet tunnetaan parhaiten Chozen Toguchin roolista elokuvassa Karate Kid II ja Netflix-sarjassa Cobra Kai. Lisäksi hän on näytellyt mm. elokuvissa Real Genius (1985), True Believer (1989), Ensimmäinen yhteys (1997), Truman Show (1998), Pearl Harbor (2001), Only the Brave (2006), Inception (2010) ja Driven (2018).
Varhainen elämä

Yuji Okumoto, kolmannen sukupolven amerikan-japanilainen ("sansei"), syntyi ja kasvoi Los Angelesissa, Kaliforniassa. Hän alkoi harjoitella karatea 13-vuotiaana, usean eri sensein opissa. Karate Kid II -elokuvan aikoihin, silloin 27-vuotiaalla Okumotolla oli ruskea vyö karatessa ja hän hallitsi myös perustaitoja muissa taistelulajeissa, kuten kungfussa ja judossa. Häntä valmensi judossa Hayward Nishioka, Chitō-ryū -karatessa sensei Yukinori Kugimiya, kajukenbossa sensei Ron Takaragawa, ja Yau Kung Moonissa sifu Kevin Quock.
Hän kävi lukion Hollywood High Schoolissa ja valmistui myöhemmin Cal State Fullertonista, missä hän opiskeli näyttelemistä.
Ura

Yuji Okumoton suoritus Indians-näytelmässä poiki hänelle sopimuksen agentin kanssa ja sitä myöten hän sai ajan myötä roolin sarjassa Tunteita ja tuoksuja. Hänen ensimmäiset roolinsa olivat elokuvissa The Check is in the Mail, Real Genius ja Pipo tiukalla. Kenties hänen tunnetuin roolinsa oli Danielin vastustaja Chozen Toguchi vuoden 1986 elokuvassa Karate Kid II. Vuonna 2005, hän näytteli Yukio Nakajoa Lane Nishikawan elokuvassa Only the Brave, joka kertoo rotuerotellusta toisen maailmansodan aikaisesta amerikan-japanilaisesta sotilasyksiköstä, 442. jalkaväkirykmentistä. Elokuvassa näytteli myös kaksi muuta Karate Kid II -elokuvan tähteä, Tamlyn Tomita ja Pat Morita. Okumoton muita rooleja ovat mm. Shu Kai Kim, Chol Soo Leehin perustuva hahmo, vuoden 1989 elokuvassa True Believer, Pete Kapahala vuoden 1999 Disney Channel -alkuperäiselokuvassa Johnny Tsunami, Kaigun-Daii elokuvassa Pearl Harbor ja Bruce Takedo TV-sarjassa Bones. Vuonna 2020 hän tuotti indie-elokuvan The Paper Tigers, jossa hänellä oli myös pieni rooli.
Vuonna 2021, Okumoto astui Netflix-sarja Cobra Kaissa uudestaan Karate Kid II:sta tuttuun rooliinsa Chozen Toguchina.
Yksityiselämä

Okumoto asuu Seattlessa, Washingtonissa vaimonsa Angelan ja heidän kolmen tyttärensä kanssa. He omistavat kaksi Havaiji-teemaista Kona Kitchen -nimistä ravintolaa, toisen Seattlessa ja toisen Lynnwoodissa,  Washingtonissa. Seattlessa toimivan ravintolan yhteydessä toimii myös Yuji’s Bar & Lounge.
Filmografia > Elokuvat

| Vuosi | Nimi | Rooli | Lisätieto |
| --- | --- | --- | --- |
| 1985 | Crime Killer | vietnamilainen sotilas |  |
| 1985 | Real Genius | Fenton |  |
| 1985 | Pipo tiukalla | Yee Sook Ree |  |
| 1986 | The Check Is in the Mail... | hotellipoika |  |
| 1986 | Karate Kid II | Chozen Toguchi |  |
| 1988 | Aloha Summer | Kenzo Konishi |  |
| 1989 | True Believer | Shu Kai Kim |  |
| 1991 | Sazan aizu | Chou / transvestiitti nro 2 | Video (englantilaisen version ääni) (nimellä Yujii Okumoto) |
| 1992 | Nemesis | Yoshiro Han |  |
| 1993 | Silent Cries | Mickey | ei mainittu |
| 1993 | Robottien sota | Chou-Sing |  |
| 1993 | Brain Smasher... A Love Story | Wu | Video |
| 1993 | American Yakuza | Kazuo |  |
| 1994 | Bloodfist V: Human Target | Tommy |  |
| 1994 | Yakuzan tiikeri | luutnantti Sakagami |  |
| 1994 | Red Sun Rising | Yuji |  |
| 1995 | Lain kova koura | Jimmy Wong | Video |
| 1995 | Sazan aizu seima densetsu | Naparva | Video (engl.kielisen version ääni) (nimellä Yujii Okumoto) |
| 1997 | Blast | FBI-agentti |  |
| 1997 | Mean Guns - julmat aseet | Hoss |  |
| 1997 | Ensimmäinen yhteys | Electrical |  |
| 1997 | The Game - oletko valmis peliin? | Nikko-hotellin johtaja |  |
| 1998 | Truman Show | japanilainen perheenisä |  |
| 1998 | Sorcerers | sihteeri |  |
| 2000 | Linnoitus 2 | Sato |  |
| 2000 | I'll Remember April | Matsuo Yomma |  |
| 2001 | Pearl Harbor | Zenji Abe |  |
| 2001 | Ticker: Kello käy | suurlähetystön konsuli |  |
| 2005 | The Crow: Wicked Prayer | 'Pestilence' |  |
| 2006 | Hamekyttä 2 | Parsons |  |
| 2006 | Only the Brave | kersantti Yukio 'Yuk' Nakajo |  |
| 2006 | End Game | Dr. Lee |  |
| 2007 | Cookies for Sale | kärttyinen mies | lyhytelokuva |
| 2008 | Touch | Ken | lyhytelokuva |
| 2009 | Black Coffee | David | lyhytelokuva |
| 2009 | Anatomy of a Fly | poliitikko | lyhytelokuva |
| 2010 | Inception | Saiton palvelija |  |
| 2014 | Awesome Asian Bad Guys | Yuji |  |
| 2016 | Beta Test | kirurgi |  |
| 2017 | Unspoken: Diary of an Assassin | - |  |
| 2018 | Driven | tuomari Takasugi |  |
| 2018 | Ultra Low | Yuji |  |
| 2020 | The Paper Tigers | Wing / tuottaja |  |
Filmografia > Televisio

| Vuosi | Nimi | Rooli | Lisätieto |
| --- | --- | --- | --- |
| 1986 | T. J. Hooker | Howie Kalanuma | jakso: "Blood Sport" |
| 1987 | Simon & Simon | Masaki | jakso: "Desperately Seeking Dacody" |
| 1988 | Hunter | Jimmy | 2 jaksoa |
| 1990 | Murha paratiisissa | - | TV-elokuva |
| 1990 | Only One Survived | Peter Fujko | TV-elokuva |
| 1990 | Keskiyön kutsu | Lee Minh | jakso: "Home to Roost" |
| 1991 | American Playhouse | Teruo Kuroda | jakso: "Hot Summer Winds" |
| 1991–1993 | Knots Landing | Art Nam | 6 jaksoa |
| 1994 | Menendez: A Killing in Beverly Hills | Lester Kuriyama | TV-elokuva |
| 1995 | Teräsmieheni | Chen Chow | jakso: "Chi of Steel" |
| 1995 | Vanishing Son | Nguyen | jakso: "Holy Ghosts" |
| 1995 | Murhasta tuli totta | Kim Huan | jakso: "Murder a la Mode" |
| 1996 | Kindred: The Embraced | luutnantti Kwan | 2 jaksoa |
| 1996 | Teräsmies (animaatio) | vartija (ääni) | jakso: "A Little Piece of Home" |
| 1996 | Walker, Texasista | Chang | jakso: "Higher Power" |
| 1997 | Pelimiehet | Mr. Hayashi | jakso: "Rashocon" |
| 1998 | Vartija | Lo | jakso: "Love Kills" |
| 1998 | Kunnian miehet | Jiro Kitamura | jakso: "Innocence" |
| 1999 | Ammu vaan! | Kevin Tanaka | ei mainittu, jakso: "Miss Pretty" |
| 1999 | Johnny Tsunami | Pete | TV-elokuva |
| 2000 | Martial Law | Mr. Strinc | jakso: "Scorpio Rising" |
| 2000 | Max Steel | (ääni) | jakso: "Seraphim" |
| 2000 | Syyllinen, syyllisempi | Davis | TV-elokuva |
| 2001 | Poliisipäällikkö Mannion | konstaapeli | jakso: "A Southern Town" |
| 2001 | Mikä pätkä | Graffiti (ääni) | TV-elokuva |
| 2001 | V.I.P. | Morton Zhou | jakso: "Crouching Tiger, Hidden Val" |
| 2003 | Kumppanukset | One Eye | TV-elokuva |
| 2007 | Kasvottomat sotilaat | Mr. Michael | jakso: "The Broom Cupboard" |
| 2007 | Johnny Kapahala: Back on Board | Pete | TV-elokuva |
| 2008 | Heroes and Villains | Naomasa Ii | dokumentti, jakso: "Shogun" |
| 2008 | Ninjan naamio | Nakano | TV-elokuva |
| 2009 | Katana | Kenji | jakso: "Pilot" (myös tuottaja ja käsikirjoittaja) |
| 2009 | Bones | Bruce Takedo | jakso: "The Girl in the Mask" |
| 2011–13 | Young Justice | Tseng Dangun / Singh Manh Li / Xaiping | ääni, 3 jaksoa |
| 2012 | Mentalist | Mr. Liu | Kausi 4 jakso 13: "Red is the New Black" |
| 2018 | Kolme miestä ja tyttö | Mr. Yukimura | jakso: "Godparents" |
| 2021–2025 | Cobra Kai | Chozen Toguchi | vieraileva: kausi 3 ja 4; pääosa: kausi 5 |
Filmografia > Videopelit

|  | Nimi | Rooli | Muistiinpano |
| --- | --- | --- | --- |
| 1995 | Johnny Mnemonic: The Interactive Action Movie | Shinji | ääni |
| 2001 | Throne of Darkness | miekkamies | ääni |
| 2003 | True Crime: Streets of LA | lisä-äänet | ääni |
Aiheesta muualla

Yuji Okumoto Twitterissä
Yuji Okumoto Instagramissa
Yuji Okumoto Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Yhdysvallat 
Henkilöt:  Elonet
Heimo Anttiroiko

Heimo Matias Anttiroiko (23. joulukuuta 1927 Lohtaja – 19. joulukuuta 2008 Himanka) oli suomalainen lauluntekijä ja kuoronjohtaja. Hän toimi muun muassa Kokkolan ja Himangan Työväen Laulajien kuoronjohtajana sekä soitti itse eri työväen- ja tanssiorkestereissa 1940-luvulta lähtien. Parhaiten Anttiroiko tunnetaan lukuisten työväenlaulujen säveltäjänä, sanoittajana ja kääntäjänä. Hän on säveltänyt myös Einari Vuorelan ja Eino Leinon runoja.
Anttiroikon tuotanto käsittää satoja kappaleita, joista Teostossa on yli 170. Tunnetuin hänen käännöksistään on toisen maailmansodan aikaisen Puolan vastarintaliikkeen laulu Partisaanivalssi, jonka on levyttänyt muun muassa KOM-teatteri. Vuonna 1978 Love Records julkaisi albumin Heimo Anttiroiko - työväenlaulun veteraani, jossa hänen kappaleitaan tulkitsevat useat eri kuorot, sekä artistit kuten Sinikka Sokka. 1970-luvulla Anttiroiko oli myös ohjaajana Kulttuuritalolla toimineiden SDNL:n laulu- ja teatteriryhmien parissa.
Hänen käännöskappaleensa Buchenwaldin hälytys on mukana vuonna 2006 valmistuneessa dokumenttielokuvassa Kenen joukoissa seisot, joka käsittelee 1970-luvun poliittista laululiikettä. Samana vuonna ilmestyi Anttiroikon lauluja sisältävä kirja Tiellä ja muita Heimo Anttiroikon lyyrisiä lauluja.
Anttiroiko lukeutui vähemmistökommunisteihin ja oli SKDL:n hajoamisen jälkeen mukana Devan toiminnassa.
Valkosipulipuristin

Valkosipulipuristin
Valkosipulipuristin on keittiöväline jolla voi puristaa valkosipulin kynnen hienojakoiseksi. Kynttä ei tarvitse kuoria, koska kuoret jäävät puristimen säleikköön. Vaihtoehtoinen menetelmä on käyttää veistä valkosipulin hienontamiseen. Valkosipulipuristinta suositellaan vain kylmien ruokien valmistamiseen, sillä puristimella hienonnettu sipuli palaa herkemmin kuin veitsellä hienonnettu.
Valkosipulipuristinta voidaan käyttää myös muiden pienikokoisten ruoka-aineiden murskaamiseen, kuten oliivit ja kaprikset.
Wikimedia Commonsissa on kuvia tai muita tiedostoja aiheesta .
Ilmari Wirkkala

Ilmari Wirkkala
Matti Ilmari Wirkkala (6. lokakuuta 1890 Kaustinen – 3. joulukuuta 1973) oli suomalainen taiteilija ja hautausmaa-arkkitehti, joka suunnitteli runsaasti hautausmaita, hautapatsaita ja sankarihautoja. Hän suunnitteli myös kirkkorakennuksia ja kirkollisia rakennuksia sekä maalasi alttaritauluja.
Elämä ja ura

Wirkkalan vanhemmat olivat räätäli Juho Wirkkala ja tämän toinen puoliso Anna Liisa Kentala. Hän kävi seitsemän luokkaa yhteiskoulua ja kävi sitten Helsingissä taideteollisuuskoulun 1911. Wirkkala teki opintomatkan Tanskaan 1911. Hänestä tuli suojeluskuntaupseeri 1924, suojeluskuntapioneeriupseeri 1925 ja reservin vänrikki 1940.
Wirkkala oli Hautausmaiden ystävät ry:n sihteeri, myöhemmin vuodesta 1933 alkaen toiminnanjohtaja. Hän nosti yhdessä pastori Wäinö Forsmanin ja kirjailija Maila Talvion kanssa 1930-luvulla hautausmaat seurakuntasivistyksen
mittapuuksi ja hautausmaiden hoidon kulttuuritehtäväksi. Hän työskenteli aluksi Granit Oy:n taiteellisena johtajana 1913–1925. Wirkkalan suunnittelutöiden piirustuksia on Museoviraston arkistossa vuosilta 1930–1960 yli 1 300. Lappeenrannan keskuspuistossa on Valkoisten kaatuneiden sankaripatsas vuodelta 1920. Hänen suunnittelemansa on myös Lappeenrannan Lepolan hautausmaan arkkitehtuuri ja aidat. Hän on suunnitellut myös sankarihauta-alueen Lohjan Pyhän Laurin kirkkomaalla.
Wirkkala oli Suomen laivastoliiton sihteerinä 1927–1933 ja Suomen purjelaivaliiton sihteerinä vuodesta 1930. Hän oli Helsingin suojeluskunnan pioneerikomppanian päällikkönä 1926–1928 ja Helsingin merisuojeluskunnan poikakomppanian päällikkönä vuodesta 1929 alkaen sekä Helsingin merisuojeluskunnan esikunnan jäsenenä vuodesta 1930 alkaen. Wirkkala oli myös Aitosuomalaisuuden liiton johtokunnan jäsen 1929–1930. Jatkosodan aikana Wirkkala oli sankarihautojen järjestelijänä.
Wirkkalan puoliso vuodesta 1914 oli Selma Vanhatalo, ja heidän poikansa olivat hautausmaiden suunnittelijana ja lasitaiteilijana tunnettu Tauno Wirkkala ja muotoilija Tapio Wirkkala.
Kuvia julkisista teoksista > Muita julkisia taideteoksia

Hartolan vanhan kirkon muistopaasi, 1929, Hartola.
Lepolan hautausmaan pääportti, 1938, Lappeenranta.
Kolmen kirkon kivi, 1938, Nurmes.
Kolmen kirkon kivi, 1938, Nurmes.
Kolmen kirkon kivi, 1938, Nurmes.
Urjalan vanhojen kirkkojen muistomerkki, 1939, Urjala.
Vanhojen kirkkojen muistomerkki, 1951, Kylmäkoski, Akaa.
Kansanrunoilija Sahan Kallen muistomerkki, 1952, Toholampi.
Anders Hellantin laatta, 1954, Tornio.
Matti Pohdon muistomerkki, 1957, Ylistaro, Seinäjoki.
Martti Skytten patsas, 1958, Hämeenlinna.
Julkaisut

Suomen merenvaltius. WSOY 1929
Haudan ja hautausmaan hoito ; kuvitettu kirjoittajan piirroksin ja valokuvin. Otava 1930
Suomalaiset, pohjoismaiden vanhin kulttuurikansa. Suomalainen Paino, Helsinki 1930
Suomen merisotien historiallisia vaiheita. Tekijä, Helsinki 1933
Mitenkä on kansakuntamme ja nouseva polvi pelastettava raittiudelle, kodille ja isänmaalle. Henkivakuutusyhtiö Salama, Helsinki 1934
Arvoisa seurakuntalainen. Hautausmaiden ystävät ry:n kirjeitä seurakunnille n:o 2. Helsinki 1937
Kirkonpalvelijain ohjekirja ; kirj. Hanna Loimaranta, Ilmari Virkkala, V. I. Forsman. Suomen kirkonpalvelijainyhdistys, Hamina 1942
Suomen hautausmaiden historia. WSOY 1945
Kreeta Haapasalo ja hänen kanteleensa : esitelmä-tutkielma. Kokkola 1946
Solmukirja : langat, nuorat, köydet ja muut punokset sekä niiden solminta ja muu kytkentä ; toim. ja kuv. Ilmari Wirkkala. 2. uusittu p. Otava, 1963. (1. p.: Punokset ja solmut, 1944)
Mullassa muistomme elää. Lönnberg Print & Promo 2016. Ilmari Wirkkalan elämä, kirj. Pekka Kivelä.
Huomautuksia

↑  Sulkavan vapaussodan valkoisten muistomerkki on paljastettu 1921, jalustassa olevissa punagraniittisissa kivissä on neljän valkoisten puolella kuolleen nimet. Muistomerkkiä täydennettiin 1948 isolla tyynykivellä 1939–1944 sankarivainajien muistomerkiksi ja 1990-luvulla muistomerkkiin lisättiin 12 nimeä käsittävä laattakivi vapaussodan punaisten uhrien muistomerkiksi.
Aiheesta muualla

Ilmari Virkkala : Laatokan amiraalit 350 vuotta sitten, Hakkapeliitta, 13.03.1934, nro 11, s. 6, Kansalliskirjaston digitaaliset aineistot
Ilmari Wirkkala : Sortuvat sankaripatsaat, Hakkapeliitta, 17.04.1934, nro 16, s. 6, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Henkilöt:  Kansallisbiografia  Biografiasampo 
Ilmari Wirkkala suunnitteli Juvan sankarimuistomerkin. Muistomerkki muodostaa kirkkopihalle pohjoisesta johtavan portin. Siihen liittyvät graniittipatsaat suunnitteli Tapio Wirkkala.
Juvan sankarihaudat nähtymä kirkon suunnasta.
Pinja Ratilainen

| Pinja Ratilainen> Henkilötiedot |
| --- | --- |
Syntynyt: 15. maaliskuuta 2007 (ikä 17)  Espoo
Kansalaisuus:  Suomi
Näyttelijä
Merkittävät roolit:  Siiri Jääskeläinen (Kotka 10)
Aiheesta muualla
IMDb
Pinja Ratilainen (s. 2007 Espoo) on suomalainen lapsinäyttelijä, joka tunnetaan Siiri Jääskeläisen roolista Yellow Film & TV:n tuottamasta draamasarjasta Kotka 10 (2023).
Filmografia

Tytöt tytöt tytöt (2022)
Comeback (2023) – Koulun oppilas
Kotka 10 (2023) – Siiri Jääskeläinen
Lindan Huone (2024)
Aiheesta muualla

Internet Movie Databasessa
Magian Mestari

| Magian Mestari> The Magician, Le Magicien |
| --- | --- |
Tyyli:  toiminta, seikkailu
Kestoaika:  30 min
Luoja(t):  Florian Ferrier Savin Yeatman Gilles Adrien
Pääosissa:  Michael Donovan Charles Napier Rob Paulsen Kath Soucie Billy West
Alkuperämaa:   Ranska  Yhdysvallat
Alkuperäiskieli:  ranska
Verkko:   Fox Kids  MTV3
Esitetty:  1999 – 1999
Tuotantokausia:  2
Jaksoja:  39
Tuotanto
Tuottaja(t):  Marc du Pontavice
Ohjaaja(t):  Oumar N'Diaye
Tuotantoyhtiö(t):  Xilam Gaumont
Aiheesta muualla
Virallinen sivusto
IMDb 
Magian Mestari (eng. The Magician) on ranskalainen animoitu televisiosarja, joka esitettiin Ranskassa vuonna 1997. Sarjaa levitettiin ja näytettiin Yhdysvalloissa vuonna 1999. Sarjasta on tehty 39 jaksoa, joista 24 on esitetty Yhdysvalloissa. Sarja sijoittuu tulevaisuuden maailmaan ja sen kehittyneeseen kaupunkiin, Electro City, jota riivaa rikossyndikaatit. Sarjan päähenkilönä toimii Ässä Cooper (Ace Cooper), Magian Mestari.
Suomessa sarjaa on esitetty 2000-luvun alussa suomenkielisellä tekstityksellä MTV3-kanavalla.
Henkilöt

Ässä Cooper (Ace Cooper): Sarjan päähenkilö on Electro Cityn puolustaja ja Magian Mestari. Hän selvittää rikoksia huippulaitteistojen avulla, mutta käyttää taisteluissa myös taikatemppuja, esimerkiksi hypnotisointia, levitaatiota ja esineiden kadottamista. Hänet nähdään sarjassa kylmäpäisenä herrasmiehenä.
Cosmo: Ässän apulainen, joka on nuoresta iästään huolimatta taitava tietokonenero. Toimii Ässän kanssa monia rikoksia ratkottaessa.
Poliisipäällikkö Vega: Vega on esitetty Ässän parhaana ja vanhimpana ystävänä, joka on auttanut monissa tilanteissa. Hän huomaa Ässän taikojen olevan hyödyksi hänen selvittäessään Electro Cityn rikoksia.
Zina: Ässän lemmikki ja maskotti.
Mona: Ässän lapsuuden rakastettu sekä Ventin ainoa tytär. Hän toimii laulajana. Hän kantaa vanhaa kaunaa Ässästä, mutta silti samalla rakastaa häntä. Vaikka hänen isänsä ei pidä hänen ja Ässän suhteesta, se ei pysäytä heitä.
Ventti (Black Jack): Sarjan pääkonna, joka usein nähdään olleen monen kaupungissa tapahtuneen rikoksen takana. Monet hänen kätyreistään ovat toimineet hänen kauttansa tekemällä varsinaiset rikokset, eikä häntä ole näin pystytty liittämään niihin. Heikon terveytensä vuoksi hän käyttää liikevälineenä leijuvaa kuutionmuotoista alusta. Hän pitää ainoastaan kaupungin terrorisoinnista sekä tyttärestään Monasta.
Pata (Spade) ja Ruutu (Diamond): Ventin henkivartijat, jotka toimivat hänen palveluksessaan.
Freidrichs: Vegan poliisiesimies, joka kadehtii sitä, että Ässä on ratkaissut rikokset häntä paremmin ja yrittää aina löytää syyn epäillä Ässää rikolliseksi. Hän kieltäytyy myös uskomasta Venttiä rikolliseksi tai että Kasvoton olisi edes olemassa.
Senaattori Dobb: Kaupungin neuvoston korruptoitunut päämies, joka on varmistanut, ettei Venttiä ole pystytty syyttämään yhdestäkään rikoksesta.
Kasvoton (Faceless): Alun perin Ventin palkkaama rikollinen, mutta toiminut sen jälkeen itsenäisesti. Hän on osoittautunut Ässä Cooperille pahimmaksi vastustajaksi. Osaa kamppailulajeja ja käyttää huipputason teknologiaa.
Zelda: Cosmon naisystävä, korjailee ajoneuvoja.
Ääninäyttelijät

| 0 | 1 | 2 |
| --- | --- | --- |
|  Michael Donovan  | … |  Ässä Cooper, DJ Mikkas   |
|  Charles Napier  | … |  Ventti, Vega   |
|  Rob Paulsen  | … |  Cosmo, Sonny Boy   |
|  Kath Soucie  | … |  Mona, Angel   |
|  Billy West  | … |  Duc Paparazzo   |
Näyttöön perustuva politiikka

Näyttöön perustuva politiikka (engl. "evidence-based policy") tarkoittaa poliittista päätöksentekoa, jossa päätökset perustellaan objektiivisella tutkimustiedolla. Konsepti on sovellus näyttöön perustuvasta lääketieteestä, jossa luotettavimpana tietona pidetään satunnaistettujen vertailukokeiden tuloksia. Keskeisenä periaatteena näyttöön perustuvan päätöksenteon neuvonannossa on, että "neuvoja neuvoo, mutta päättäjä päättää".
Kaiken saatavilla olevan tutkimustiedon sisältäviä kirjallisuuskatsauksia tuottavista järjestöistä keskeisin on Campbell-verkosto. Sen sisarjärjestö Cochrane-verkoston on ensisijainen taho lääketieteen hoitojen toimivuuden arvioinnissa. Suomessa Valtion taloudellinen tutkimuskeskus (VATT) tuottaa tutkimustietoa talouspoliittisen päätöksenteon ja sen vaihtoehtoja koskevan keskustelun tueksi, EU-tasolla mm. Euroopan komission alainen yhteistutkimuslaitos (Joint Research Center, JRC) tuottaa ja välittää tutkimustietoa päätöksentekijöille, globaalilla tasolla maailmanpankki tuottaa ja välittää tutkimustietoa valtioiden päätöksentekijöille.
Kirjallisuutta

Grönberg, S., Kannas, O., Kerkelä, L. & Rajala, M.: Eduskunnan sisäinen tietopalvelu - riippumatonta vaikutusarviointia poliittisen päätöksenteon tueksi. Kansantaloudellinen aikakauskirja, 2016, nro 4, s. 450-455.  Artikkelin verkkoversio. (PDF)
Hyytinen, Ari & Toivanen, Otto: Tutkimuksen hyödyntäminen poliittisessa päätöksenteossa. Kansantaloudellinen aikakauskirja, 2010, nro 4, s. 426-436.  Artikkelin verkkoversio. (PDF)
Ilmakunnas, Seija, Junka, Teuvo & Uusitalo, Roope.: Vaikuttavaa tutkimusta - miten arviointitutkimus palvelee päätöksenteon tarpeita?  Valtion taloudellinen tutkimuskeskus, VATT-julkaisuja 47, 2008.  ISBN 978-951-561-789-7  Teoksen verkkoversio (PDF).[vanhentunut linkki]
Jussila, H.: Päätöksenteon tukena vai hyllyssä pölyttymässä? Sosiaalipoliittisen tutkimustiedon käyttö eduskuntatyössä. Sosiaali- ja terveysturvan tutkimuksia 121.  Tampere:  Juvenes Print - Tampereen Yliopistopaino Oy, 2012.  Teoksen verkkoversio.
Kauppinen, T.: Tutkimustiedon hyödyntäminen päätöksenteossa - Esimerkkinä Espoon maahanmuuttajien hyvinvointi- ja terveystutkimus. Yhteiskuntapolitiikka, 2014, 79. vsk, nro 5, s. 575-581.  Artikkelin verkkoversio.
Opetus- ja kulttuuriministeriö: Tieto käyttöön: Tiekartta tutkimuksen sähköisten tietoaineistojen hyödyntämiseksi, Opetus- ja kulttuuriministeriön julkaisuja 2011:4.  Opetus- ja kulttuuriministeriö, 2011.  ISBN 978-952-485-988-2  Teoksen verkkoversio.
Raivio, Kari: Näyttöön perustuva päätöksenteko – suomalainen neuvonantojärjestelmä, Valtioneuvoston kanslian raporttisarja 3/2014.  Valtioneuvoston kanslia, 2014.  ISBN 978-952-287-135-0  Teoksen verkkoversio.
Aiheesta muualla

Valtioneuvoston selvitys- ja tutkimustoiminta
Mäkisalo-Ropponen vaatii paluuta faktaan perustuvaan päätöksentekoon – ”Hallituksen sotesekoilu olisi voitu välttää” Sosiaalidemokraatit 03.6.2018.